CONVOCATÒRIA COMPLEMENTÀRIA PER A LA CONCESSIÓ D'AJUDES PER A LA REQUALIFICACIÓ DEL SISTEMA UNIVERSITARI ESPANYOL PER A 2021-2023 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/24869)
  + [Valencià](/va/acuerdo/24959)






Selector de idioma

Leer

* [Español](/es/acuerdo/24287)
* [Valencià](/va/acuerdo/24436)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA COMPLEMENTÀRIA PER A LA CONCESSIÓ D'AJUDES PER A LA REQUALIFICACIÓ DEL SISTEMA UNIVERSITARI ESPANYOL PER A 2021-2023[Butlletí Oficial Universitat d'Alacant](/ca/Publicacion)
==========================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA COMPLEMENTÀRIA PER A LA CONCESSIÓ D'AJUDES PER A LA REQUALIFICACIÓ DEL SISTEMA UNIVERSITARI ESPANYOL PER A 2021-2023

Data d'aprovació
:   06/05/2022

Data de publicació
:   09/05/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/24787)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/24931)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/24039)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA COMPLEMENTÀRIA PER A LA CONCESSIÓ D'AJUDES PER A LA REQUALIFICACIÓ DEL SISTEMA UNIVERSITARI ESPANYOL PER A 2021-2023&url=https://www.boua.ua.es/va/acuerdo/24376)

**Títol:** CONVOCATÒRIA COMPLEMENTÀRIA PER A LA CONCESSIÓ D'AJUDES PER A LA REQUALIFICACIÓ DEL SISTEMA UNIVERSITARI ESPANYOL PER A 2021-2023

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 6 de maig de 2022

RESOLUCIÓ DEL 6 DE MAIG DE 6658 UX LA UNIVERSITAT D'ALACANT PER LA QUAL ES PUBLICA LA CONVOCATÒRIA COMPLEMENTÀRIA PER A LA CONCESSIÓ D'AJUDES PER A LA REQUALIFICACIÓ DEL SISTEMA UNIVERSITARI ESPANYOL PER A 2021-2023

Aquesta resolució es publica de conformitat amb el Reial decret 289/2021 de 20 d'abril de 2021 pel qual es regula la concessió directa de subvencions a universitats públiques per a la requalificació del sistema universitari espanyol i d'acord amb l'Ordre UNI/551/2021 de 26 de maig per la qual es concedeix a la Universitat d'Alacant una subvenció directa de 6.930.423 euros, amb la finalitat de convocar diferents modalitats d'ajudes que promoguen la formació específica de joves doctors, la requalificació del professorat universitari i l'atracció de talent internacional, que seran finançades pel Ministeri d'Universitats dins del component 21 Modernització i digitalització del sistema educatiu, del Pla de Recuperació, Transformació i Resiliència d'Espanya a través de l'Instrument Europeu de Recuperació Next Generation de la Unió Europea per al període 2021-2027.

Concretament en l'Ordre UNI/551/2021, de 26 de maig, s'estableix en el punt 3 de l'apartat setè, que les universitats públiques beneficiàries podran, en el termini màxim de divuit mesos des de la publicació de la resolució definitiva de concessió de les seues respectives convocatòries, aprovar i publicar una convocatòria complementària amb els fons no adjudicats o resultants de renúncies o vacants per no acceptació de les ajudes adjudicades en aquestes convocatòries.

Per la Resolució de l'1 de juliol de 2022, la Universitat d'Alacant publica una primera convocatòria d'ajudes per a la requalificació del sistema universitari espanyol, que va ser resolta el passat 24 de novembre de 2021, sense exhaurir la subvenció total concedida, raó per la qual es fa necessària la publicació d'una segona convocatòria complementària per a concedir els fons resultants, ja que no se n'ha adjudicat la totalitat i s'han produït renúncies de les ajudes adjudicades.

La Universitat d'Alacant disposa per a aquesta convocatòria complementària d'un pressupost total de 2.694.068,75 euros, que destinarà a concedir ajudes per a les tres modalitats de participació previstes. En concret, per a ajudes de mobilitat Margarita Salas per a la formació de joves doctors, ajudes per a la requalificació del professorat universitari funcionari o contractat, i ajudes María Zambrano per a l'atracció de talent internacional.

Aquesta nova convocatòria té caràcter pluriennal, es realitza en règim de concurrència competitiva, aplicant els principis de publicitat, transparència, objectivitat, igualtat i no discriminació, així com els d'eficàcia en el compliment dels objectius fixats i d'eficiència en l'assignació i utilització dels recursos públics i es dicta d'acord amb el que disposa la Llei 38/2003, de 17 de novembre, general de subvencions, i el seu Reglament RD 887/2006, de 21 de juliol, i amb el que estableix el Pla Estratègic de Subvencions de la Universitat d'Alacant.

En virtut de tot això, i d'acord amb les competències que em confereix l'Estatut de la Universitat d'Alacant, resolc aquesta convocatòria d'ajudes.

Índex:

CAPÍTOL I. Aspectes comuns de les actuacions

Article 1. Objecte de la convocatòria

Article 2. Beneficiaris

Article 3. Presentació de sol·licituds

Article 4. Pràctica de les notificacions

Article 5. Avaluació

Article 6. Resolució

Article 7. Modificació de les ajudes

Article 8. Recursos

Article 9. Actuacions de comprovació i control

Article 10. Incompliment

Article 11. Finançament

Article 12. Publicitat

Article 13. Normativa aplicable

Article 14. Disposició addicional

CAPÍTOL II. Característiques específiques de les ajudes Margarita Salas per a la formació de joves doctors

Article 15. Objecte

Article 16. Característiques de l'ajuda

Article 17. Requisits dels sol·licitants

Article 18. Termini i presentació de sol·licituds

Article 19. Avaluació de sol·licituds

Article 20. Resolució

Article 21. Formalització de contractes

Article 22. Incidències durant l'estada

Article 23. Seguiment i control

Article 24. Incompliment

Article 25. Règim d'incompatibilitat

Article 26. Drets i obligacions del beneficiari

CAPÍTOL III. Característiques específiques de les ajudes per a la requalificació del professorat universitari funcionari o contractat

Article 27. Objecte

Article 28. Característiques de l'ajuda

Article 29. Requisits dels sol·licitants

Article 30. Termini i presentació de sol·licituds

Article 31. Avaluació de sol·licituds

Article 32. Resolució

Article 33. Incorporació dels beneficiaris als centres de destinació

Article 34. Incidències durant l'estada

Article 35. Seguiment i control

Article 36. Incompliment

Article 37. Règim d'incompatibilitat

Article 38. Drets i obligacions del beneficiari

CAPÍTOL IV. Característiques específiques de les ajudes María Zambrano per a l'atracció de talent internacional.

Article 39. Objecte

Article 40. Característiques de l'ajuda

Article 41. Requisits dels sol·licitants

Article 42. Termini i presentació de sol·licituds

Article 43. Avaluació de sol·licituds

Article 44. Resolució

Article 45. Formalització dels contractes

Article 46. Incidències durant l'estada

Article 47. Seguiment i control

Article 48. Règim d'incompatibilitat

Article 49. Drets i obligacions del beneficiari

CAPÍTOL I. Aspectes comuns de les actuacions

Article 1. Objecte de la convocatòria

1. És objecte d'aquesta resolució aprovar la convocatòria per a la concessió, en règim de concurrència competitiva, de les subvencions previstes en el Reial decret 289/2021, de 20 d'abril, per a la requalificació del sistema universitari espanyol.

2. Aquestes ajudes comprendran les modalitats següents:

a) Ajudes Margarita Salas per a la formació de joves doctors.

b) Ajudes per a la requalificació del professorat universitari funcionari o contractat.

c) Ajudes María Zambrano per a l'atracció de talent internacional.

La Universitat d'Alacant reservarà almenys el 50 % de la subvenció total concedida en el Reial decret 289/2021 del 20 d'abril de 2021 a les ajudes Margarita Salas. Els fons previstos per a les modalitats de requalificació del professorat universitari i María Zambrano no assignats es podran utilitzar per a incrementar el pressupost de la resta de modalitats.

Article 2. Beneficiaris

1. Podran ser beneficiaris de les ajudes el personal investigador que, en la data de tancament del termini de presentació de sol·licituds, complisca els requisits establits en aquesta convocatòria per a cadascuna de les modalitats d'ajuda que estableix aquesta resolució.

2. Els beneficiaris de les ajudes hauran de complir les obligacions recollides en l'article 14 de la Llei 38/2003, de 17 de novembre, general de subvencions, en l'Ordre CNU/692/2019, de 20 de juny, i les establides específicament en aquesta convocatòria.

3. No podran ser beneficiàries de cap de les ajudes les persones en qui concórrega alguna de les circumstàncies establides en l'article 13 de la Llei general de subvencions.

4. Les persones que siguen contractades a l'empara d'aquestes ajudes podran prestar col·laboracions docents en la universitat receptora, per un màxim de 60 hores per curs acadèmic, a petició pròpia i amb l'aprovació del centre de destinació on realitze l'estada.

Article 3. Presentació de sol·licituds

1. Les sol·licituds per a aquesta convocatòria es presentaran electrònicament a través de l'eAdministració de la Universitat d'Alacant, a la qual accedirà la persona sol·licitant a través de la Seu Electrònica de la Universitat d'Alacant (<https://seuelectronica.ua.es/>).

2. Dins de la Seu Electrònica s'haurà de seleccionar l'apartat «Tràmits» i fer clic sobre l'opció «SOL·LICITUD D'AJUDES A l'R+D+I» dins de Docència i Investigació. Es podrà accedir al tràmit mitjançant:

* Usuari i contrasenya UA (per al personal de la UA)
* Certificat digital (e-DNI, ACCV, FNMT o altres)
* Ao@pr
* Accés per a persones estrangeres (<https://sgi.ua.es/es/proyectos-publicos/documentos/convocatorias/documentos/instrucciones-acceso-extranjeros.-solicitudes.pdf>)

En la pantalla de sol·licituds s'haurà de seleccionar el «Tipus d'ajuda» en la qual es vol participar, s'haurà d'emplenar el formulari electrònic i aportar els documents exigits per la convocatòria i requerits en aquest formulari.

3. Una vegada emplenat el formulari, la persona sol·licitant efectuarà el tràmit de presentació telemàtica mitjançant l'ordre «ENVIAR», moment en què quedarà registrada la sol·licitud.

Només es podrà formular una sol·licitud per persona per a cadascuna de les ajudes establides en els capítols de la present convocatòria, de manera que la generació posterior d'una nova sol·licitud per a la mateixa ajuda anul·larà l'expedient de sol·licitud anterior i es tindrà en consideració únicament l'última presentada.

En cas que la mateixa persona sol·licitant observe deficiències abans de la finalització del termini de presentació de sol·licituds, haurà de formular-ne una altra que substituirà la presentada anteriorment.

4. No es consideraran presentades les sol·licituds que no seguisquen l'indicat en aquest apartat i seran inadmeses.

En els casos en què, a causa d'un error informàtic verificable en els servidors de la UA, no siga possible la presentació electrònica de la sol·licitud, se n'admetrà la presentació en la forma prevista en l'article 16 de la llei 39/2015, d'1 d'octubre, de procediment administratiu comú de les administracions públiques. Quan es produïsca una circumstància d'aquesta mena caldrà informar de l'error informàtic mitjançant correu electrònic a xfivoui@vv.bz abans que concloga el termini de presentació de sol·licituds acompanyant tota la documentació relativa a la sol·licitud.

5. Els requisits exigits per a cadascuna de les ajudes s'hauran de complir en la data del final del termini de presentació de sol·licituds.

6. La documentació requerida per a cada classe d'ajuda s'establirà en l'apartat que regula l'ajuda. Quan s'establisca un model normalitzat que requerisca signatura de persones físiques s'haurà de signar electrònicament, en la mesura que siga possible, mitjançant DNI electrònic o un altre certificat electrònic vàlid.

Si la documentació aportada és incompleta o presenta errors corregibles es requerirà a través de l'eAdministració, perquè en el termini de 10 dies naturals s'esmene la falta o s'adjunten els documents preceptius, amb l'advertiment que, si no es fa, es tindrà per desistida la sol·licitud, d'acord amb el que estableix l'article 68 de la Llei 39/2015, d'1 d'octubre, del procediment administratiu comú de les administracions públiques, i amb els efectes previstos en l'article 21.1 de la llei esmentada.

7. Només es valoraran els mèrits, si escau, que s'hagen inclòs en el formulari de sol·licitud, que estiguen acreditats degudament i obtinguts fins a la data de finalització del termini de presentació de sol·licituds.

Els documents acreditatius dels mèrits aportats hauran d'estar redactats necessàriament en espanyol o anglès, i si no és així, els interessats hauran d'aportar una traducció jurada de cadascun.

8. Les dades de caràcter personal recollides en la sol·licitud quedaran sotmeses a la protecció establida per Llei orgànica 3/2018, de 5 de desembre, de protecció de dades personals i garantia dels drets digitals.

En aquest sentit, les dades de caràcter personal que consten en la sol·licitud seran tractades per la Universitat d'Alacant en el seu caràcter de responsable i incorporats a l'activitat específica. La finalitat d'aquest tractament de dades personals serà la gestió i resolució de la convocatòria. La legitimació d'aquest tractament es basa en el compliment d'una missió d'interès públic i en el consentiment de l'interessat. En el marc dels tractaments esmentats, les dades no se cediran a tercers excepte obligació legal. La persona sol·licitant pot exercir els seus drets d'accés, rectificació, supressió i portabilitat de les seues dades, de limitació i oposició al seu tractament, així com a no ser objecte de decisions basades únicament en el tractament automatitzat de les seues dades, quan s'escaiga, davant la Gerència de la Universitat en el Registre General de la Universitat d'Alacant, o bé a través de la Seu Electrònica (<https://seuelectronica.ua.es>).

Article 4. Pràctica de les notificacions

Les notificacions es faran mitjançant publicació en la pàgina web de la Subdirecció de Convocatòries Públiques d'R+D+I del Servei de Gestió de la Investigació assortint tots els efectes de notificació practicada.

Addicionalment, per a algunes fases del procediment es podrà fer ús de la notificació individual a través de la seu electrònica de la UA, d'acord amb el que disposa el Reglament de notificacions electròniques de la Universitat d'Alacant, aprovat pel Consell de Govern de 26 d'octubre de 2016 (BOUA de 28/10/2016).

No obstant el que disposa l'apartat anterior, tant en el cas de la proposta de resolució, com en el de la resolució de concessió de les ajudes i altres actes que posen fi al procediment, la notificació individual prevista en l'apartat anterior serà substituïda per la publicació de l'acte corresponent en la pàgina web <https://sgi.ua.es/va/proyectos-publicos/convocatories/novetats.html> que tindrà tots els efectes de notificació practicada.

Article 5. Avaluació

El Vicerectorat d'Investigació nomenarà una comissió coordinadora de la convocatòria, la composició de la qual es publicarà una vegada s'haja  publicat la llista d'admesos definitiva.

Les comissions d'avaluació estaran formades complint el principi d'igualtat d'oportunitats entre sexes en el procés de selecció d'acord amb el que estableix la Llei orgànica 3/2007, de 22 de març, per a la igualtat efectiva de dones i homes, que promou la representació equilibrada entre dones i homes.

El procés de selecció comprendrà una fase única en la qual se seleccionaran les persones candidates una vegada avaluades les sol·licituds presentades i emesos els informes corresponents.

El vicerector d'Investigació designarà una comissió d'avaluació per cadascuna de les àrees científiques. Cada comissió estarà formada per un mínim de tres membres experts de prestigi reconegut en les seues àrees de coneixement: el president (nomenat entre el PDI de la Universitat d'Alacant), el secretari i un vocal (tots dos externs a la Universitat d'Alacant). Amb caràcter previ a la realització de les seues funcions, es requerirà als membres de les comissions una declaració d'absència de conflicte d'interès.

Cada comissió avaluarà cadascuna de les sol·licituds presentades amb una puntuació entre 0 i 100 punts, tenint en compte els següents criteris d'avaluació:

a) CVA del candidat o candidata, fins a 50 punts.

b) Historial cientificotècnic del grup receptor, fins a 30 punts.

c) Memòria justificativa del projecte que es pretén realitzar i de l'impacte de l'estada en el progrés de la carrera docent i investigadora del candidat, fins a 20 punts.

La puntuació mínima necessària per a superar l'avaluació serà de 80 punts.

Després de l'avaluació, cada comissió emetrà la corresponent proposta que elevarà a la comissió coordinadora i al Vicerectorat d'Investigació per a la seua resolució. En aquesta proposta figuraran les persones beneficiàries i les persones integrants de les llistes de reserva que permetran cobrir les eventuals renúncies o vacants. En cas que es produïsquen aquestes renúncies o vacants, es procedirà a una única resolució addicional de concessió emprant les llistes de reserva.

En la mesura que siga possible, la comissió coordinadora distribuirà de manera equitativa les ajudes de cada modalitat entre totes les branques de coneixement en funció del nombre de sol·licituds que superen la nota de tall establida. En igualtat de mèrits entre les propostes presentades, s'aplicarà l'acció positiva a favor del sexe menys representat.

Tenint en compte la disponibilitat pressupostària i el nombre d'ajudes concedides, la UA podrà aprovar propostes que modifiquen la duració de l'estada sol·licitada inicialment pel candidat.

Article 6. Resolució

Una vegada vista la proposta formulada per la comissió coordinadora, les ajudes s'adjudicaran de manera provisional per resolució del vicerector d'Investigació, i s'establirà un termini de 10 dies hàbils per a la presentació d'al·legacions.

La resolució definitiva del procediment es notificarà a les persones interessades d'acord amb el que preveu l'article 40 i següents de la Llei 39/2015 d'1 d'octubre, del procediment administratiu comú de les administracions públiques, a través de l'eAdministració mitjançant notificació associada a la sol·licitud presentada.

La persona beneficiària haurà d'expressar a través de l'expedient electrònic de l'eAdministració l'acceptació o renúncia a l'ajuda concedida en un termini màxim de 5 dies naturals des de la notificació. Si el personal beneficiari no acceptara expressament l'ajuda es considerarà acceptada amb les condicions que recull la convocatòria i en la resolució de concessió.

La resolució definitiva d'aquestes ajudes es produirà amb anterioritat al 30 de novembre de 2022.

Article 7. Modificació de les ajudes

Les ajudes s'hauran d'executar dins del termini i en la forma que determine la resolució de concessió. Quan sorgisquen circumstàncies concretes que alteren les condicions, com ara ajornaments o canvis de dates d'incorporació, interrupcions, etc., aquestes hauran de ser autoritzades pel Vicerectorat d'Investigació ateses les condicions establides en el Reial decret 289/2021 i l'Ordre UNI/551/2021. No obstant això, aquestes circumstàncies no podran suposar en cap cas una finalització de l'estada més enllà del 31 de desembre de 2024.

Article 8. Recursos

Contra la resolució de concessió de les ajudes d'aquesta convocatòria, que posa fi a la via administrativa, es podrà interposar recurs potestatiu de reposició davant l'òrgan que la va dictar en el termini d'un mes de la seua notificació o publicació, de conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques.

Sens perjudici del que s'acaba d'exposar, contra la resolució del procediment de concessió es pot interposar recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació o publicació de l'acte recorregut, d'acord amb els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

Article 9. Actuacions de comprovació i control

La justificació, el seguiment i el control de cada modalitat d'ajuda es realitzaran d'acord amb el que estableix el corresponent apartat d'aquesta convocatòria. Per a fer-ho s'empraran els models normalitzats, disponibles en aquesta pàgina <https://sgi.ua.es/es/proyectos-publicos/calendario-justificacion-ayudas-ua.html> i es presentaran mitjançant instància genèrica a través de l'eAdministració de la Universitat d'Alacant dirigida a la Subdirecció de Convocatòries Públiques d'R+D+I.

Les persones beneficiàries estaran subjectes a les actuacions de control que duguen a terme els òrgans de control econòmic de la Universitat d'Alacant, així com a facilitar quanta informació els siga requerida per a aquesta finalitat.

Article 10. Incompliment

L'incompliment total o parcial dels requisits i obligacions establides en aquesta resolució i altres normes aplicables, així com de les condicions que, si escau, establisquen les corresponents ordres de concessió, donarà lloc a l'obertura d'un expedient d'incompliment que, amb audiència prèvia de la persona interessada, podrà donar lloc a la revocació de l'ajuda concedida parcialment o totalment i, si escau, a l'obligació de reintegrar la quantia corresponent.

Article 11. Finançament.

1. L'import total de les ajudes que es concedisquen en virtut d'aquesta convocatòria pujarà a 2.694.068,75 euros i s'aplicaran amb càrrec a l'aplicació pressupostària 60.86.0K.85.29 del pressupost de despeses de la Universitat d'Alacant. Aquestes ajudes estan subvencionades pel Ministeri d'Universitats, mitjançant concessió directa recollida en l'ordre UNI/551/2021, de 26 de maig, i l'RD 289/2021, de 20 d'abril.

2. Amb la finalitat de promoure la igualtat d'oportunitats i la inclusió de les persones amb discapacitat, es reservarà un dos per cent de la quantia per a persones amb discapacitat reconeguda igual o superior al trenta-tres per cent, en qualsevol de les tres modalitats. Les ajudes reservades per a persones amb discapacitat que queden desertes s'acumularan a la resta d'ajudes.

3. De conformitat amb el que estableix l'article 56.2 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, la concessió de les subvencions queda condicionada a l'existència de crèdit adequat i suficient en el moment d'efectuar-se la resolució de concessió.

Article 12. Publicitat

En totes les actuacions derivades d'aquestes ajudes s'haurà d'incorporar de manera visible el logotip institucional de la Universitat d'Alacant i del Ministeri d'Universitats. Aquestes actuacions també hauran de complir amb les obligacions de publicitat i difusió establides per la normativa de la Unió Europea i espanyola sobre la utilització de fons vinculats a l'instrument Europeu de Recuperació, Transformació i Resiliència, mitjançant l'ús de l'emblema de la Unió i una declaració de finançament adequat que indique «finançat per la Unió Europea-Next Generation EU», en particular quan promoguen les accions i resultats finançats, facilitant informació coherent, efectiva i proporcionada dirigida a múltiples destinataris, incloent-hi els mitjans de comunicació i el públic en general (<http://planderecuperacion.gob.es/identidad-visual>).

Article 13. Normativa aplicable

Serà d'aplicació supletòria, a més del que disposa aquesta resolució i el Reial decret 289/2021, la següent normativa nacional:

a) Llei orgànica 3/2018, de 5 de desembre, de Protecció de Dades Personals i garantia dels drets digitals.

b) Llei 38/2003, de 17 de novembre, general de subvencions, i el seu Reglament, aprovat pel Reial decret 887/2006, de 21 de juliol.

c) Llei 14/2011, d'1 de juny, de la ciència, la tecnologia i la Innovació.

d) Llei 39/2015, d'1 d'octubre, del procediment administratiu comú de les administracions públiques (d'ara endavant, Llei del procediment administratiu comú de les administracions públiques).

e) Llei 40/2015, d'1 d'octubre, de règim jurídic del sector públic.

f) Ordre UNI/551/2021 de 26 de maig, per la qual es concedeixen les subvencions previstes en el Reial decret 289/2021 de 20 d'abril, pel qual es regula la concessió directa de subvencions a universitats públiques per a la requalificació del sistema universitari espanyol.

g) Reglament (UE) 2021/241 del Parlament Europeu i del Consell de 12 de febrer de 2021, pel qual s'estableix el Mecanisme de Recuperació i Resiliència, així com les altres disposicions de la Unió Europea que puguen ser aplicables.

Article 14. Disposició addicional

En aplicació de la Llei orgànica 3/2007, de 22 de març, per a la igualtat efectiva de dones i homes, així com la Llei 9/2003 de 2 d'abril, de la Generalitat Valenciana per a la igualtat entre dones i homes, tota referència en aquesta convocatòria a persones, col·lectius o càrrecs acadèmics, el gènere dels quals siga masculí, fa referència al gènere gramatical neutre, incloent-hi, per tant, la possibilitat de referir-se tant a dones com a homes.

CAPÍTOL II. Característiques específiques de les ajudes Margarita Salas per a la formació de joves doctors

Article 15. Objecte

1. L'objecte d'aquestes ajudes és la formació de joves doctors mitjançant estades de formació en una universitat pública espanyola o bé en universitats i centres d'investigació estrangers, així com en organismes públics d'investigació espanyols. Les ajudes podran tenir una duració de dos anys i les estades de formació es desenvoluparan per anys complets i de manera continuada. En el cas que les ajudes se sol·liciten per a estades a l'estranger o centres d'investigació públics espanyols, l'últim any de l'ajuda s'ha de realitzar en una universitat pública espanyola seleccionada pel candidat, que podrà ser la Universitat d'Alacant.

2. A aquest efecte, les ajudes tenen per objecte el finançament, en els termes previstos en el Reial decret 289/2021, de 20 d'abril, pel qual es regula la concessió directa de subvencions a universitats públiques per a la requalificació del sistema universitari espanyol, dels costos derivats dels contractes postdoctorals que es formalitzen entre el beneficiari i la Universitat d'Alacant.

Article 16. Característiques de l'ajuda

1. Es convoquen un mínim de 15 ajudes, que s'articularan a través d'un contracte d'investigador doctor d'accés al Sistema Espanyol de Ciència, Tecnologia i Innovació entre la Universitat d'Alacant i l'investigador seleccionat, d'acord amb el que preveu l'article 22 de la Llei 14/2011, d'1 de juny.

2. L'import mensual de les ajudes Margarita Salas per a joves doctors serà de 3.500 euros bruts per a la realització d'estades a l'estranger, independentment del país de destinació, i de 2.800 euros bruts per a les estades a Espanya. Aquestes quantitats es destinaran a finançar les retribucions brutes i la quota empresarial de la Seguretat Social dels contractes laborals distribuïdes en dotze mensualitats.

A més, hi haurà un pagament únic de 3.500 euros en concepte de despeses de trasllat que s'abonarà a l'inici de l'estada.

Els beneficiaris estan obligats a contractar una assegurança d'accidents, de responsabilitat civil, i quan es tracte de països sense concert amb la Seguretat Social espanyola o quan les cobertures d'aquest concert foren insuficients, una assegurança d'assistència mèdica l'àmbit de cobertura de la qual incloga el país de destinació. Aquesta assegurança haurà de cobrir el període total de gaudi efectiu de l'ajuda. Les despeses d'aquesta assegurança es cobriran amb l'ajuda per a despeses de trasllat, amb una quantia màxima que serà l'establida anteriorment per la convocatòria.

Article 17. Requisits dels sol·licitants

Els requisits de les persones candidates seran els mateixos per a les estades a Espanya i a l'estranger:

1. Ser doctor o doctora i haver obtingut el títol a la Universitat d'Alacant o en una universitat privada espanyola, o tenir nacionalitat espanyola i haver obtingut el títol de doctor en una universitat estrangera.

2. No haver transcorregut més de dos anys des de l'obtenció del títol de doctor doctora i la data del tancament de termini de presentació de sol·licituds.

En el cas de les persones candidates que estiguen en possessió de més d'un títol de doctor, els requisits expressats es referiran al primer dels títols obtinguts.

No obstant això, s'ampliarà el termini esmentat de dos anys quan concórrega alguna de les situacions següents:

a) Naixement de fill o filla, o cura de fill o filla en els casos d'adopció o en els supòsits de guarda amb finalitats d'adopció o acolliment permanent, sempre que la data de naixement o, si escau, de la resolució judicial o administrativa s'haja produït entre la data d'obtenció del grau de doctor i la data de tancament del termini de presentació de sol·licituds. S'aplicarà una ampliació d'un any per cada fill o filla.

b) Incapacitat temporal durant l'embaràs per causes que hi estiguen vinculades, suspensió del contracte per risc durant l'embaràs o per risc durant la lactància natural de menor de nou mesos. S'aplicarà una ampliació igual al període justificat.

c) Incapacitat temporal per causes diferents de les del punt anterior per un període de, com a mínim, tres mesos consecutius. S'aplicarà una ampliació igual al període justificat.

d) Excedències per cura de fill o filla, per cura de familiar, per raó de violència de gènere i per raó de violència terrorista, per un període mínim de tres mesos. S'aplicarà una ampliació igual al període justificat.

e) Reducció de jornada per guarda legal, per cura directa de familiar, o per a cura de menor afectat de malaltia greu, per un període mínim de tres mesos, calculat en jornades completes. S'aplicarà una ampliació igual al període justificat.

f). Atenció a persones en situació de dependència, d'acord amb el que recull la Llei 39/2006, de 14 de desembre, de promoció de l'autonomia personal i atenció a les persones en situació de dependència, per un període mínim de tres mesos. S'aplicarà una ampliació igual al període justificat. Aquests períodes s'indicaran i acreditaran degudament en el moment de presentar la sol·licitud. Serà compatible l'aplicació de més d'una de les situacions previstes en aquest apartat, i es podran acumular diferents períodes, sempre que els períodes justificats no concórreguen en el mateix període de temps. El còmput de l'ampliació aplicable es farà arredonint a l'alça a mesos complets el període justificat o, si resulten aplicables diversos períodes, la suma dels períodes justificats. A aquest efecte, el període justificat per naixement o cura de fill o filla serà d'un any per cada fill o filla, comptador des de la data de naixement o de la resolució judicial o administrativa.

g) S'aplicarà una ampliació de dos anys addicionals per a les persones amb una discapacitat reconeguda igual o superior al trenta-tres per cent.

3. Sol·licitar la seua incorporació en una universitat o centre d'investigació públics diferents d'aquell en el qual van realitzar la seua formació predoctoral i van obtenir el doctorat.

4. En el cas que les ajudes se sol·liciten per a estades a l'estranger o centres d'investigació públics espanyols, l'últim any de l'ajuda s'ha de realitzar en una universitat pública espanyola seleccionada pel candidat, que podrà ser la Universitat d'Alacant.

Article 18. Termini i presentació de sol·licituds

1. El termini de presentació de sol·licituds donarà principi l'endemà de la publicació de la convocatòria en el DOGV, tenint caràcter informatiu la publicació en el BOUA i finalitzarà el 6 de juny de 2022.

2. Les sol·licituds es presentaran d'acord amb l'especificat en l'article 3 d'aquesta convocatòria.

3. El formulari de sol·licitud s'haurà d'acompanyar dels documents següents, que seran incorporats telemàticament segons el model habilitat per a cada cas:

a) Còpia del títol de doctor o, si escau, document acreditatiu del pagament de les taxes per a la seua expedició.

b) Currículum abreujat de la persona sol·licitant (CVA).

c) Historial cientificotècnic del grup receptor.

d) Memòria justificativa del projecte d'investigació que es pretén realitzar i de l'impacte d'aquesta estada en el progrés de la carrera docent i investigadora del candidat.

e) Document d'acceptació de l'estada signat pel responsable de la universitat o universitats, o centre o centres d'investigació receptors.

f) Aval del grup d'investigació i del departament o institut d'investigació de la Universitat d'Alacant al qual s'adscriurà la persona contractada.

Article 19. Avaluació de sol·licituds

Per a l'avaluació de les sol·licituds, les comissions actuaran d'acord amb les especificacions de l'article 5 de les normes generals d'aquesta convocatòria.

Article 20. Resolució

Per a la resolució i notificació de les ajudes s'actuarà d'acord amb el que disposa l'article 6 d'aquesta convocatòria.

Article 21. Formalització de contractes

Els contractes es formalitzaran en el termini que establisca la resolució de concessió. Si la persona beneficiària no s'incorporara en el termini indicat, s'entendrà que ha renunciat al seu dret.

Els beneficiaris, una vegada incorporats en el centre de destinació, han de sol·licitar als investigadors responsables l'emplenament del certificat acreditatiu de la incorporació. Aquest document haurà de ser enviat a la UA en el termini màxim d'una setmana comptador des de la seua incorporació al centre de destinació.

Article 22. Incidències durant l'estada

Qualsevol incidència que sorgisca durant l'estada (canvis, incapacitat temporal, interrupcions i renúncies), haurà de ser comunicada en el termini de 10 dies màxim a la Subdirecció de Projectes Públics d'R+D+I per a la seua autorització pel Vicerectorat d'Investigació.

En cap cas s'autoritzaran canvis durant el primer any de permanència en el programa, llevat que concórreguen circumstàncies de força major apreciades pel Vicerectorat d'Investigació.

En tot cas, els canvis que s'autoritzen seran en termes que no desequilibren les circumstàncies que van motivar l'adjudicació del contracte i, especialment, les qualificacions atorgades en cadascun dels criteris d'avaluació.

Les situacions d'incapacitat temporal, risc durant l'embaràs, maternitat, adopció o acolliment, risc durant la lactància i paternitat, suspendran el còmput de la duració del contracte.

La no incorporació al centre receptor objecte de l'ajuda, una vegada transcorregut el període d'absència, incapacitat o interrupció autoritzat, es considerarà com a renúncia i donarà lloc al corresponent expedient d'incompliment de contracte.

Article 23. Seguiment i control

Les persones beneficiàries de les ajudes estaran subjectes a les actuacions de comprovació i control per part de la Universitat d'Alacant i, a aquest efecte, hauran de presentar:

a) Un informe intermedi de seguiment en el termini d'un mes comptador a partir del moment en què es complisca la meitat de l'

b) Un informe final en el termini d'un mes comptat a partir del moment en què es finalitza l'

El model per a aquests informes estarà disponible en la pàgina web de Servei de Gestió de la Investigació en la Subdirecció de Convocatòries Públiques d'R+D+I.

Els dos informes hauran d'estar signats per la persona beneficiària i per la persona investigadora responsable de la seua estada en el centre de destinació, que necessàriament haurà de ser coincident amb qui va signar el document d'acceptació.

El procediment per a la remissió dels informes serà l'establit en l'article 9 d'aquesta convocatòria.

Article 24. Incompliment

L'incompliment total o parcial dels requisits i obligacions establits en aquesta resolució i altres normes aplicables, així com de les condicions que, si escau, s'establisquen en les corresponents resolucions de concessió, donarà lloc, amb l'oportú expedient previ d'incompliment, a la pèrdua de dret al cobrament de l'ajuda i, si escau, a l'obligació de reintegrar-la amb els interessos de demora corresponents, segons disposa en la Llei general de subvencions i el seu Reglament de desenvolupament.

Article 25. Règim d'incompatibilitat

La percepció d'una ajuda a l'empara d'aquesta convocatòria és incompatible amb qualssevol altres ajudes, ingressos o recursos d'aquelles per a la mateixa finalitat, procedents de qualsevol administració o ens públic o privat, nacional, de la Unió Europea o d'organismes internacionals o amb qualsevol altra mena d'activitat que menyscabe la finalitat d'aquesta ajuda.

No obstant això, les ajudes objecte d'aquesta convocatòria seran compatibles amb les percepcions que procedisquen de:

a) Tasques d'investigació directament associades amb el projecte formatiu desenvolupat per aquella, que tinguen caràcter no habitual i no menyscaben o interrompen el procés formatiu objecte de l'ajuda. Les activitats esmentades hauran de ser autoritzades pel Vicerectorat d'Investigació.

b) Ajudes per a assistència a congressos, reunions o jornades científiques.

3. Si escau, les persones beneficiàries de les ajudes hauran de comunicar al Vicerectorat d'Investigació l'obtenció d'altres ajudes, subvencions, ingressos o recursos que financen les activitats subvencionades immediatament en el moment que es produïsquen.

Article 26. Drets i obligacions del beneficiari

1. De manera general, les persones beneficiàries tindran els drets següents:

a) Obtenir del centre d'adscripció la col·laboració i el suport necessaris per al desenvolupament normal de la seua investigació i formació.

b) Percebre la quantia econòmica que corresponga a l'ajuda en la forma establida en aquesta convocatòria.

c) Gaudir dels beneficis que tinga fixat el centre de destinació per al tipus de col·lectiu al qual pertanga la persona beneficiària de l'ajuda.

2. De manera general, les persones beneficiàries tindran les obligacions següents:

a) Incorporar-se al seu centre receptor en el termini establit en la resolució de concessió.

b) Complir amb aprofitament la participació en projectes d'investigació i de formació als quals s'incorpore en el centre de destinació.

c) Ajustar-se a les normes de funcionament del centre receptor pel que fa a dedicació, funció que ha d'exercir, horaris i vacances.

d) Sol·licitar autorització a l'entitat per a qualsevol absència temporal.

e) Emplenar els informes i altres documents de seguiment esmentats en l'article 23 d'aquesta convocatòria, així com qualsevol altra documentació que, en relació amb el benefici de l'ajuda, li requerisca la Universitat d'Alacant.

f) Comunicar a la unitat competent del centre d'adscripció qualsevol incidència, dins dels deu dies següents en què es produïsquen.

g) Fer pública la circumstància d'haver rebut finançament del Ministeri d'Universitats, la Unió Europea i la Universitat d'Alacant en les publicacions, ponències i altres activitats de difusió dels resultats científics que es desenvolupen o s'obtinguen durant el període de benefici de les ajudes d'acord amb l'article 12 d'aquesta convocatòria.

h) Complir els requisits que recull l'article 13 de la Llei 38/2003, de 17 de novembre, general de subvencions, i les obligacions que per als perceptors d'ajudes i subvencions estableix l'article 14 de la llei esmentada.

i) En cas de renúncia a l'ajuda, caldrà comunicar-ho a la Universitat d'Alacant amb una antelació mínima de 15 dies naturals.

3. L'acceptació de l'ajuda per part de la persona beneficiària implica el respecte de les normes fixades en aquesta convocatòria, així com les que es determinen per a supervisar i avaluar el desenvolupament del treball de la persona beneficiària i aquelles que es deriven d'aquest contracte, d'acord amb el que disposa la Llei 14/2011, d'1 de juny, de la ciència, la tecnologia i la innovació.

Quant als drets de propietat industrial, així com els drets de caràcter patrimonial que integren la propietat intel·lectual que es puguen generar durant tot el període de benefici de l'ajuda, caldrà atenir-se al que estableix l'article 53 i següents de la Llei 2/2011, de 4 de març, d'economia sostenible, i l'article 35 de la Llei 14/2011, d'1 de juny, i la normativa pròpia de la Universitat d'Alacant.

Capítol III. Característiques específiques de les ajudes per a la requalificació del professorat universitari funcionari o contractat

Article 27. Objecte

1. L'objecte d'aquestes ajudes és la requalificació del professorat universitari funcionari o contractat mitjançant estades de formació en una universitat o centre d'investigació públic de prestigi reconegut diferent de la Universitat d'Alacant.

2. A aquest efecte, les ajudes tenen per objecte el finançament, en els termes previstos en el Reial decret 289/2021 de 20 d'abril i l'ordre UNI/551/20734 de 26 de maig, pels quals es regula la concessió directa de subvencions a universitats públiques per a la requalificació del sistema universitari espanyol, dels costos derivats de l'estada de formació del professorat universitari en el centre de destinació.

3. La concessió de les ajudes previstes en aquesta convocatòria es realitzarà en règim de concurrència competitiva i aplicant els principis de publicitat, transparència, objectivitat, igualtat i no discriminació, així com els d'eficàcia en el compliment dels objectius fixats i d'eficiència en l'assignació i utilització dels recursos públics, establits en l'article 8.3 de la Llei 38/2003, de 17 de novembre, general de subvencions.

Article 28. Característiques de l'ajuda

1. Es convoquen un mínim de 4 ajudes d'un any de duració, de les quals 2 es destinaran a la figura d'ajudant doctor.

2. L'import d'aquestes ajudes serà equivalent al sou base més els complements que perceba actualment la persona beneficiària, més una prima addicional de mobilitat del vint per cent d'aquest sou base. A més, s'inclou un pagament únic, de 3.500 euros, en concepte de despeses de trasllat al centre de destinació.

Els beneficiaris estan obligats a contractar una assegurança d'accidents, de responsabilitat civil, i quan es tracte de països sense concert amb la Seguretat Social espanyola o quan les cobertures d'aquest concert siguen insuficients, una assegurança d'assistència mèdica amb un àmbit de cobertura que incloga el país de destinació. Quan els beneficiaris pertanguen a MUFACE es beneficiaran de l'assistència sanitària a l'estranger en els termes establits i coberts per la seua mutualitat.

Aquestes assegurances hauran de cobrir el període total de gaudi efectiu de l'ajuda. Les despeses d'aquesta assegurança seran cobertes amb l'ajuda per a despeses de trasllat, sempre que no se supere la quantitat màxima finançada per la convocatòria indicada anteriorment.

3. Els professors o professores ajudants doctor mantindran la reserva de la seua plaça en la Universitat d'Alacant, sense pèrdua d'antiguitat, durant el temps de duració de l'estada finançada per aquesta ajuda.

4. El període de realització de l'estada estarà comprès des de l'1 de gener de 2023 i el 31 de desembre de 2024 i es podrà realitzar de manera contínua o discontínua en dos únics períodes de sis mesos.

5. La persona beneficiària de l'ajuda no podrà exercir docència virtual en la Universitat d'Alacant. Les hores de col·laboració en docència en el centre d'acollida no es consideren en aquesta modalitat d'ajudes.

Article 29. Requisits dels sol·licitants

Els requisits de les persones candidates són:

1. Tenir vinculació laboral amb la Universitat d'Alacant i estar en servei actiu com a personal docent i investigador en qualsevol de les categories següents:

a) Professor o professora titular u

b) Professor o professora contractat o contractada doctor o doctor

c) Professor o professora ajudant doctor o doctor Per a aquesta figura, l'estada s'haurà de produir necessàriament abans de la data de finalització del seu contracte amb la Universitat d'Alacant.

2. Sol·licitar la incorporació en una universitat o centre d'investigació públics diferents de la Universitat d'Alacant.

3. El professorat titular d'universitat i el contractat doctor no haurà de superar deu anys de servei en aquestes figures.

Article 30. Termini i presentació de sol·licituds

1. El termini de presentació de sol·licituds donarà principi l'endemà de la publicació de la convocatòria en el DOGV, tenint caràcter informatiu la publicació en el BOUA i finalitzarà el 6 de juny de 2022.

2. Les sol·licituds es presentaran d'acord amb el que s'especifica en l'article 3 d'aquesta convocatòria.

3. El formulari de sol·licitud s'haurà d'acompanyar dels documents següents, que seran incorporats telemàticament:

a) Currículum abreujat (CVA) de la persona candidata.

b) Historial cientificotècnic del grup receptor.

c) Memòria justificativa del projecte d'investigació que es pretén realitzar i de l'impacte d'aquesta estada en el progrés de la carrera docent i investigadora del candidat.

d) Document d'acceptació de l'estada pel centre receptor.

e) Informe del director del departament al qual està adscrita la persona candidata, en què autoritza l'estada que es durà a terme fora de la Universitat d'

Article 31. Avaluació de sol·licituds

Per a l'avaluació de les sol·licituds, la comissió d'avaluació actuarà d'acord amb l'especificat en l'article 5 de les normes generals d'aquesta convocatòria.

Article 32. Resolució

Per a la resolució i notificació de les ajudes caldrà atenir-se al que disposa l'article 6 d'aquesta convocatòria.

Article 33. Incorporació dels beneficiaris als centres de destinació

1. Els beneficiaris s'hauran d'incorporar als centres de destinació en la data d'inici prevista en la resolució de concessió.

2. La incorporació en un mes diferent del de la data d'inici sol·licitada i concedida, només podrà tenir efectes si la modificació del període concedit ha sigut prèviament sol·licitada i autoritzada, en els termes que estableix l'article 7 d'aquesta convocatòria.

3. Els beneficiaris, una vegada incorporats, han de sol·licitar als investigadors responsables dels grups receptors l'emplenament del certificat acreditatiu de la incorporació. Aquest document haurà de ser enviat a la Universitat d'Alacant en el termini de 10 dies des de la seua incorporació al centre.

Article 34. Incidències durant l'estada

Qualsevol incidència que sorgisca durant l'estada (canvis, incapacitat temporal, interrupcions i renúncies) haurà de ser comunicada a la Subdirecció de Convocatòries Públiques d'R+D+I perquè el Vicerectorat d'Investigació l'autoritze.

En tot cas, els canvis que s'autoritzen seran en termes que no desequilibren les circumstàncies que havien motivat l'adjudicació de l'ajuda i, especialment, la valoració concedida en cadascun dels criteris d'avaluació.

La no incorporació al centre de receptor objecte de l'ajuda, una vegada transcorregut el període d'absència, incapacitat o interrupció autoritzat, es considerarà com a renúncia i donarà lloc al corresponent expedient d'incompliment.

Article 35. Seguiment i control

Les persones beneficiàries de l'ajuda estaran subjectes a les actuacions de comprovació i control efectuades pel Vicerectorat d'Investigació i, a aquest efecte, hauran de presentar en el termini d'1 mes des que finalitze l'estada, un informe del treball realitzat que continga els resultats i en el qual es faça constar la conformitat del responsable de l'equip o grup d'investigació receptor, així com un certificat de l'estada emès per la persona representant legal del centre de destinació en què conste la data d'inici i la data de finalització de l'estada, amb el vistiplau de la persona responsable de l'equip o grup científic receptor.

El model per a aquest informe estarà disponible en la pàgina web de Servei de Gestió de la Investigació, Subdirecció de Convocatòries Públiques d'R+D+I.

El procediment per a la remissió dels informes serà l'establit en l'article 9 d'aquesta convocatòria.

Article 36. Incompliment

L'incompliment total o parcial dels requisits i obligacions establits en aquesta resolució i altres normes aplicables, així com de les condicions que, si escau, establisquen les corresponents resolucions de concessió, donarà lloc, amb l'oportú expedient previ d'incompliment, a la pèrdua de dret al cobrament de l'ajuda i, si escau, a l'obligació de reintegrar aquesta ajuda i els interessos de demora corresponents, d'acord amb el que disposa la Llei general de subvencions i el seu Reglament de desenvolupament.

Article 37. Règim d'incompatibilitat

La percepció d'una ajuda a l'empara d'aquesta convocatòria és incompatible amb qualssevol altres ajudes, ingressos o recursos d'aquelles per a la mateixa finalitat, i que financen els mateixos conceptes de despesa, procedents de qualsevol administració o ens públic o privat, nacional, de la Unió Europea o d'organismes internacionals. Llevat dels ingressos percebuts pel seu sou com a docent o investigador.

Article 38. Drets i obligacions del beneficiari

1. De manera general, les persones beneficiàries tindran aquests drets:

a) Obtenir del centre d'adscripció la col·laboració i el suport necessaris per al desenvolupament normal de la seua investigació i formació.

b) Percebre la quantia econòmica que corresponga a l'ajuda en la forma establida en aquesta convocatòria.

2. De manera general, les persones beneficiàries tindran les obligacions següents:

a) Incorporar-se al seu centre receptor en el termini establit en la resolució de concessió.

b) Remetre al Vicerectorat d'Investigació el certificat d'incorporació al qual es refereix l'article 33 d'aquesta convocatòria.

c) Complir amb aprofitament la participació en projectes d'investigació i de formació als quals s'incorpore en el centre de destinació.

d) Ajustar-se a les normes de funcionament del centre receptor, pel que fa a dedicació, funció que ha d'exercir, horaris i vacances.

e) Sol·licitar autorització a l'entitat per a qualsevol absència temporal.

f) Emplenar els informes i altres documents de seguiment esmentats en l'article 35 d'aquesta convocatòria, així com qualsevol altra documentació que, en relació amb el gaudi de l'ajuda, li requerisca la Universitat d'Alacant.

g) Comunicar al Vicerectorat d'Investigació qualsevol incidència, dins dels deu dies següents en què es produïsquen.

h) Fer pública la circumstància d'haver rebut finançament del Ministeri d'Universitats, la Unió Europea i la Universitat d'Alacant en les publicacions, ponències i altres activitats de difusió dels resultats científics que es desenvolupen o s'obtinguen durant el període de gaudi de les ajudes d'acord amb l'article 12 d'aquesta convocatòria.

i) Complir els requisits recollits en l'article 13 de la Llei 38/2003, de 17 de novembre, general de subvencions, i les obligacions que per als perceptors d'ajudes i subvencions estableix l'article 14 de la llei esmentada.

j) En cas de renúncia a l'ajuda, caldrà comunicar-ho al Vicerectorat d'Investigació amb una antelació mínima de 15 dies naturals.

k) Contractar una assegurança d'accidents, de responsabilitat civil, i quan es tracte de països sense concert amb la Seguretat Social espanyola o quan les cobertures d'aquest concert siguen insuficients, una assegurança d'assistència mèdica amb un àmbit de cobertura que incloga el país de destinació. Aquestes assegurances hauran de cobrir el període total de gaudi efectiu de l'ajuda.

3. L'acceptació de l'ajuda per part de la persona beneficiària implica el respecte de les normes fixades en aquesta convocatòria, així com les que es determinen per a supervisar i avaluar el desenvolupament del treball de la persona beneficiària i aquelles que es deriven d'aquesta situació.

Quant als drets de propietat industrial, així com els drets de caràcter patrimonial que integren la propietat intel·lectual que es puguen generar durant tot el període de gaudi de l'ajuda, caldrà atenir-se al que estableix l'article 53 i següents de la Llei 2/2011, de 4 de març, d'economia sostenible, i l'article 35 de la Llei 14/2011, d'1 de juny, i la normativa de la Universitat d'Alacant sobre propietat industrial i intel·lectual.

Capítol IV. Característiques específiques de les ajudes María Zambrano per a l'atracció de talent internacional

Article 39 Objecte

1. L'objecte d'aquestes ajudes és l'atracció a les universitats públiques espanyoles de personal docent i investigador amb trajectòria postdoctoral acumulada en universitats o centres d'investigació estrangers.

2. A aquest efecte, les ajudes tenen per objecte el finançament, en els termes previstos en el Reial decret 289/2021, de 20 d'abril, i l'Ordre UNI/551/2021, de 26 de maig, pels quals es regula la concessió directa de subvencions a universitats públiques per a la requalificació del sistema universitari espanyol, dels costos derivats dels contractes postdoctorals que es formalitzen entre la persona beneficiària i la Universitat d'Alacant.

3. La concessió de les ajudes previstes en aquesta convocatòria es realitzarà en règim de concurrència competitiva i aplicant els principis de publicitat, transparència, objectivitat, igualtat i no discriminació, així com els d'eficàcia en el compliment dels objectius fixats i d'eficiència en l'assignació i utilització dels recursos públics, establits en l'article 8.3 de la Llei 38/2003, de 17 de novembre, general de subvencions.

Article 40. Característiques de l'ajuda

1. Es convoquen un mínim de 4 ajudes d'un o dos anys que s'articularan a través d'un contracte d'investigador distingit entre la Universitat d'Alacant i l'investigador seleccionat, d'acord amb el que s preveu l'article 23 de la Llei 14/2011, d'1 de juny, de la ciència, la tecnologia i la innovació.

2. L'estada es farà a la Universitat d'Alacant durant tot el període concedit i de manera continuada.

3. L'import mensual serà de 4.000 euros bruts. Aquesta quantitat es destinarà a finançar la retribució bruta i la quota empresarial de la Seguretat Social del contracte laboral distribuït en dotze mensualitats. A més, s'inclourà un pagament únic de 3.500 euros en concepte de despeses de trasllat des del seu centre.

4. Les persones que s'hagen beneficiat d'una d'aquestes ajudes de 2 anys de duració a la Universitat d'Alacant podran:

a) En funció de la disponibilitat pressupostària, prorrogar el seu contracte laboral sempre que el beneficiari haja obtingut abans de la data de finalització de l'ajuda, un projecte en concurrència competitiva nacional o europeu com a investigador principal a desenvolupar íntegrament en la UA. El contracte es formalitzarà dins de la normativa aplicable i fins a la data de finalització del projecte.

b) Valorar l'ajuda d'aquest programa com a mèrit destacat en la sol·licitud, com a director, d'una ajuda per a la contractació d'investigador predoctoral dins del Programa Propi per al Foment de l'R+D+I de la UA.

Article 41. Requisits dels sol·licitants

Els requisits de les persones candidates són:

1. Ser personal docent i investigador, de nacionalitat espanyola o d'un altre país, amb una trajectòria postdoctoral acumulada no inferior a vint-i-quatre mesos en universitats o centres d'investigació espanyols o situats fora d'Espanya diferents del de la defensa de la tesi doctoral.

2. Estar desenvolupant, en el moment de formular la sol·licitud, projectes d'investigació o impartint docència en universitats, centres d'investigació o organismes situats fora d'Espanya.

3. La persona sol·licitant haurà de residir al país on se situa la universitat o centre d'investigació estranger on desenvolupa la seua activitat en el moment de presentació de la sol·licitud.

Article 42. Termini i presentació de sol·licituds

1. El termini de presentació de sol·licituds donarà principi l'endemà de la publicació de la convocatòria en el DOGV, tenint caràcter informatiu la publicació en el BOUA i finalitzarà el 6 de juny de 2022.

2. Les sol·licituds es presentaran d'acord amb el que especifica l'article 3 d'aquesta convocatòria.

3. El formulari de sol·licitud s'haurà d'acompanyar d'aquests documents, que seran incorporats telemàticament:

a) Còpia del títol de doctor i, si escau, document acreditatiu de la sol·licitud d'equivalència.

b) Currículum abreujat del candidat (CVA).

c) Documentació que acredite la trajectòria postdoctoral acumulada en centres d'investigació després de l'obtenció del doctorat.

d) Documentació acreditativa de la vinculació amb el centre d'origen en el moment de la presentació de la sol·licitud.

e) Documentació acreditativa de la residència al país en el qual desenvolupa la seua activitat docent/investigadora en el moment de la presentació de la sol·licitud.

f) Historial cientificotècnic del grup receptor.

g) Memòria justificativa del projecte que es pretén desenvolupar i l'adequació del candidat a les necessitats d'investigació i transferència del coneixement del grup receptor i impacte esperat.

h) Document d'acceptació de l'estada pel departament o institut d'investigació receptor en la Universitat d'Alacant.

Article 43. Avaluació de sol·licituds

Per a l'avaluació de les sol·licituds, les comissions d'avaluació actuaran d'acord amb el que especifica l'article 5 de les normes generals d'aquesta convocatòria.

Article 44. Resolució

Per a la resolució i notificació de les ajudes caldrà atenir-se al que disposa l'article 6 d'aquesta convocatòria.

Article 45. Formalització dels contractes

Els contractes es formalitzaran en el termini que establisca la resolució de concessió.

Les persones beneficiàries s'hauran d'incorporar al seu lloc de treball l'endemà de la formalització dels contractes. Si la persona beneficiària no s'hi incorporara en el termini indicat, s'entendrà que ha renunciat al seu dret.

Article 46. Incidències durant l'estada

Qualsevol incidència que sorgisca durant l'estada (canvis, incapacitat temporal, interrupcions i renúncies) haurà de ser comunicada a la Subdirecció de Convocatòries Públiques d'R+D+I perquè el Vicerectorat d'Investigació l'autoritze.

En tot cas, els canvis que s'autoritzen seran en termes que no desequilibren les circumstàncies que van motivar l'adjudicació del contracte i, especialment, les qualificacions concedides en cadascun dels criteris d'avaluació.

Les situacions d'incapacitat temporal, risc durant l'embaràs, maternitat, adopció o acollida, risc durant la lactància i paternitat, suspendran el còmput de la duració del contracte.

La no incorporació al centre receptor objecte de l'ajuda, una vegada transcorregut el període d'absència, incapacitat o interrupció autoritzat, es considerarà com a renúncia i donarà lloc al corresponent expedient d'incompliment de contracte.

Article 47. Seguiment i control

Les persones beneficiàries de l'ajuda estaran subjectes a les actuacions de comprovació i control i, a aquest efecte, hauran de presentar:

a) Un informe intermedi de seguiment en el termini d'un mes comptador a partir del moment en què es complisca la meitat de l'

b) Un informe final en el termini d'un mes comptador a partir del moment en què finalitza l'

El model per a aquests informes estarà disponible en la pàgina web de la Subdirecció de Convocatòries Públiques d'R+D+I.

Els dos informes hauran d'estar signats per la persona beneficiària i per la persona investigadora responsable de la seua estada en la Universitat d'Alacant, que necessàriament haurà de ser coincident amb qui va signar el document d'acceptació.

El procediment per a la remissió dels informes serà l'establit en l'article 9 d'aquesta convocatòria.

Article 48. Règim d'incompatibilitat

Els contractes finançats amb càrrec a les ajudes objecte d'aquesta resolució seran incompatibles amb la vigència de qualsevol altre contracte laboral per part del personal contractat.

Les persones que siguen contractades a l'empara d'aquestes ajudes podran prestar col·laboracions complementàries en tasques docents a la Universitat d'Alacant, per un màxim de 60 hores per curs acadèmic, a petició pròpia i amb l'aprovació del Vicerectorat d'Investigació, respectant, si escau, la normativa vigent.

El personal contractat podrà percebre complements provinents de projectes d'R+D+I, quan siga procedent, de contractes realitzats en aplicació de l'article 83 de la Llei orgànica 6/2001, de 21 de desembre, d'universitats, i de la Llei 14/2011, d'1 de juny, de la ciència, la tecnologia i la innovació, i ajudes complementàries finançades per la Comissió Europea, sempre que aquestes ajudes no impliquen la formalització de contractes laborals.

Article 49. Drets i obligacions del beneficiari

1. De manera general, les persones beneficiàries tindran aquests drets:

a) Obtenir del centre d'adscripció la col·laboració i el suport necessaris per al desenvolupament normal de la seua investigació.

b) Percebre la quantia econòmica que corresponga a l'ajuda en la forma establida en aquesta convocatòria.

c) Gaudir dels beneficis que per a aquest col·lectiu tinga fixats la Universitat d'Alacant.

2. De manera general, les persones beneficiàries tindran aquestes obligacions:

a) Incorporar-se al seu lloc de treball en el termini establit en la resolució de concessió.

b) Complir amb aprofitament la participació en projectes d'investigació i de formació.

c) Ajustar-se a les normes de funcionament de la Universitat d'Alacant, quant a dedicació, funció que han d'exercir, horaris i vacances.

d) Sol·licitar autorització a la Universitat d'Alacant per a qualsevol absència temporal.

e) Emplenar els informes i altres documents de seguiment esmentats en l'article 47 d'aquesta convocatòria, així com qualsevol altra documentació que, en relació amb el gaudi del contracte, li requerisca la Universitat d'Alacant.

f) Comunicar a la unitat competent del Vicerectorat d'Investigació qualsevol incidència, dins dels deu dies següents en què es produïsca.

g) Fer pública la circumstància d'haver rebut finançament del Ministeri d'Universitats, Unió Europea i de la Universitat d'Alacant en les publicacions, ponències i altres activitats de difusió dels resultats científics que es desenvolupen o s'obtinguen durant el període de gaudi de les ajudes d'acord amb l'article 12 d'aquesta convocatòria.

h) Complir els requisits que recull l'article 13 de la Llei 38/2003, de 17 de novembre, general de subvencions, i les obligacions que per als perceptors d'ajudes i subvencions estableix l'article 14 de la llei esmentada.

i) En cas de renúncia del contracte caldrà comunicar-ho al Vicerectorat d'Investigació amb una antelació mínima de 15 dies naturals.

3. L'acceptació de l'ajuda per part de la persona beneficiària implica el respecte de les normes fixades en aquesta convocatòria, així com les que es determinen per a supervisar i avaluar el desenvolupament del treball de la persona beneficiària i aquelles que es deriven d'aquest contracte, d'acord amb el que disposa la Llei 14/2011, d'1 de juny, de la ciència, la tecnologia i la innovació.

Quant als drets de propietat industrial, així com els drets de caràcter patrimonial que integren la propietat intel·lectual que es puguen generar durant tot el període de gaudi de l'ajuda, caldrà atenir-se al que estableix l'article 53 i següents de la Llei 2/2011, de 4 de març, d'economia sostenible, i l'article 35 de la Llei 14/2011, d'1 de juny, i la normativa pròpia de la Universitat d'Alacant sobre propietat industrial i intel·lectual.

La rectora

PD de signatura (Resolució de 22 de desembre de 2020)

El vicerector d'investigació

Juan Mora Pastor

Alacant, 3 de maig de 2022





[Carretera Sant Vicent del Raspeig s/n  
03089 Sant Vicent del Raspeig - Alacant  
 Tel. 63 856 1622 - Fax 27 396 1315](https://www.google.es/maps/@95.511051,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12493&trk=tyah&trkInfo=tarId%3B0438173425745%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)